**Aristotelis «Telly» Savalas** (1922–1994) var en amerikansk skuespiller og sanger spesielt kjent fra tv-serien *Kojak* (1973–1978). Han hadde også flere fremtredende filmroller, deriblant i Bond-filmen *James Bond i hemmelig tjeneste*.

Han medvirket i drøyt 130 film- og tv-produksjoner i løpet av karrieren.

Bakgrunn
--------

Savalas ble født i Garden City i delstaten New York som sønn av gresk immigranter. Han studerte psykologi, men avbrøt studiene for å melde seg til militærtjeneste under annen verdenskrig. Etter tre års tjeneste fra 1943 til 1946 gikk han tilbake til studiene og fullførte en bachelorgrad i psykologi.

Etter tiden i militæret ble han radioprogramleder i ABC News hvor han etterhvert fikk sitt eget program, *Telly’s Coffee House.* Det var herfra han gradvis ble involvert i en karriere som skuespiller.

Karriere
--------

Savalas tv-debuterte i 1959 i en episode av serien *NBC Sunday Showcase*. Han hadde siden gjesteroller i tv-serier som blant annet *The Detectives* (1961), *Ben Casey* (1961), *The Untouchables* (tre episoder 1961–1963), *77 Sunset Strip* (1963), *The Twilight Zone* (1963), *Burke's Law* (tre episoder, 1963–1965), *Alfred Hitchcock Presents* (1964), *Oss kjeltringer imellom* (1964), *Jaget* (tre episoder, 1964–1966), *Combat!* (to episoder, 1964 og 1967), *Bonanza* (1965), *The Virginian* (1966), *The F.B.I.* (1967), *The Man from U.N.C.L.E* (to episoder, 1967), *Tales of the Unexpected* (1981), *Kjærlighetsskipet* (to episoder, 1985) og *The Equalizer* (to episoder, 1987). I 1961 hadde han en fast rolle i den kortlivede eventyrserien *Acapulco.* I 1970-årene ble han verdenskjent i rollen som den hardbarkede, men rettskafne politietterforskeren Theo Kojak i tv-serien *Kojak.* Han spilte rollen fra 1973 til 1978 og gjentok den i syv tv-filmer som ble sendt i perioden 1985–1990. Han spilte også rollen i tv-filmen *The Marcus-Nelson Murders* (1973) som var utgangspunktet til tv-serien. Han spilte også i to tv-filmer som var oppfølgere til krigsfilmen *12 fortapte menn.* Han hadde også en sentral rolle i miniserien *Alcatraz: The Whole Shocking Story* (1980). 

Savalas filmdebuterte i den biografiske gangsterfilmen *Mad Dog Coll* (1961). Etter det hadde han fremtredende roller i filmer som blant annet *Fuglemannen på Alcatraz* (1962), *Ardennerslaget* (1965), *Trikolorens helter* (1966), *12 fortapte menn* (1967), *Skalpjegerne* (1968), *James Bond i hemmelig tjeneste* (1969) (hvor han hadde rollen som Ernst Stavro Blofeld), *Kellys helter* (1970), *Pancho Villa* (1972), *Horror Express* (1973), *Besatt av djevelen* (1974), *Flukten til Athena* (1979), *Poseidons hemmelighet* (1979) og *Verdens aller sprøeste bilrace* (1984). Det kan også nevnes at han både regisserte, skrev manus til og spilte hovedrollen i den forholdvis ukjente dramafilmen *Beyond Reason*. Filmen ble innspilt i 1977, men ble aldri satt opp på kino. Den ble utgitt på video i 1985. 

I 1990-årene medvirket han i bare noen få film- og TV-produksjoner. Hans siste filmjobb var komedien *Backfire!* fra 1995 (innspilt 1994). 

Savalas var preget av sykdom den siste tiden av sitt liv og døde av kreft i urinblæren i 1994.

Annet
-----

Savalas var også en sanger og utgav seks album i perioden 1972–1980. I 1974 fikk han en hitt med sangen "If" som lå to uker på førsteplassen på UK Singles Chart i 1975.

Han var også en aktiv pokerspiller og deltok flere ganger i World Series of Poker.

Han var gift tre ganger.

Priser
------

Savalas vant en Emmy og to Golden Globe for sin rolle i *Kojak*. Det kan også nevnes at han ble nominert til både en Oscar og en Golden Globe i klassen beste mannlige birolle for innsatsen i filmen *Fuglemannen på Alcatraz* (1962).

I 1983 fikk han en stjerne på Hollywood Walk of Fame.

Filmografi (utvalg)
-------------------

* 1962 – *I fryktens skygge*
* 1965 – *Ardennerslaget*
* 1967 – *12 fortapte menn*
* 1969 – *James Bond i hemmelig tjeneste*
* 1970 – *Kellys helter*
* 1972 – *Fritt leide til helvete*
* 1977 – *Capricorn One*
* 1979 – *Flukten til Athena*
* 1984 – *Verdens aller sprøeste bilrace*

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Munzinger Personen, Munzinger IBA 00000014273, besøkt 9. oktober 2017[Hentet fra Wikidata]
3. 1 2   Nederlandse Top 40, Nederlandse Top 40 artist ID telly-savalas, besøkt 9. oktober 2017[Hentet fra Wikidata]
4. ↑   filmportal.de, Filmportal-ID e340bd6bacdd4609ac2837b6bb4d4411, besøkt 9. oktober 2017[Hentet fra Wikidata]
5. ↑   Roglo, Roglo person ID p=aristotelis;n=savalas, oppført som Aristotelis Savalas[Hentet fra Wikidata]
6. ↑  «Telly Savalas». *IMDb*. Besøkt 10. september 2021.
7. ↑  «Telly Savalas – The Official Website of Telly Savalas» **(engelsk)**. Besøkt 10. september 2021.
8. 1 2  «Telly Savalas dies at age 70». *UPI* **(engelsk)**. 1994. Besøkt 10. september 2021.
9. ↑  «Telly Savalas' Death - Cause and Date». *The Celebrity Deaths* **(engelsk)**. 6. november 2019. Besøkt 10. september 2021.
10. ↑  «Telly Savalas». *Discogs* **(engelsk)**. Besøkt 10. september 2021.
11. ↑  «if | full Official Chart History | Official Charts Company». *www.officialcharts.com* **(engelsk)**. Besøkt 10. september 2021.
12. ↑  «Telly Savalas». *www.cardplayer.com* **(engelsk)**. Besøkt 10. september 2021.
13. ↑  «Who Loves Ya, Baby?». *www.cancertodaymag.org* **(engelsk)**. 2013. Besøkt 10. september 2021.
14. 1 2  «Telly Savalas». *IMDb*. Besøkt 10. september 2021.

Eksterne lenker
---------------

* (en) Telly Savalas på Internet Movie Database Rediger på Wikidata

* (en) Telly Savalas på Hong Kong Movie Database Rediger på Wikidata

* (sv) Telly Savalas i Svensk Filmdatabas Rediger på Wikidata

* (da) Telly Savalas på Filmdatabasen Rediger på Wikidata

* (da) Telly Savalas på Scope Rediger på Wikidata

* (fr) Telly Savalas på Allociné Rediger på Wikidata

* (en) Telly Savalas på AllMovie Rediger på Wikidata

* (en) Telly Savalas hos Turner Classic Movies Rediger på Wikidata

* (en) Telly Savalas hos Rotten Tomatoes Rediger på Wikidata

* (en) Telly Savalas hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Deutsche Biographie **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** Munzinger (iba) **·** MusicBrainz **·** Discogs **·** AllMusic
 |